hotchpotch/miracl-hf-unified huggingface dataset:
โฌแซ็ฟ ฟอร์ล็องซ์
โฌแซ็ฟ-นีกอลา-แบลซ ฟอร์ล็องซ์ () มีชื่อแรกเกิดคือ จูเซปเป นีโกเลาะ เลโอนาร์โด บีอาโจ ฟอร์เลนซา (, 3 กุมภาพันธ์ ค.ศ. 1757 – 22 กรกฎาคม ค.ศ. 1833) เป็นทั้งจักษุแพทย์และศัลยแพทย์ชาวอิตาลี ที่ได้รับการถือว่าเป็นหนึ่งในจักษุแพทย์ที่สำคัญที่สุดระหว่างคริสต์ศตวรรษที่ 18 และคริสต์ศตวรรษที่ 19 เขาเป็นที่รู้จักกันดีในประเทศฝรั่งเศสในยุคจักรวรรดินโปเลียนสำหรับการผ่าตัดต้อกระจก
ฟอร์ล็องซ์เป็นบุตรของเฟลีเชและวีตา ปากาโน เขาเกิดที่ปีแชร์โน (แคว้นบาซีลีคาตา) ในช่วงรัชสมัยแห่งราชอาณาจักรเนเปิลส์ จากครอบครัวแพทย์ เฟลีเชซึ่งเป็นบิดาของเขา, เซบัสตีอาโน และจูเซปเปซึ่งเป็นลุงของเขาต่างเป็นศัลยแพทย์ช่างตัดผมของตระกูลขุนนางกาเปเช มีนูโตโล จากรูโอตี หลังจากเข้าศึกษาหลักสูตรการสอนศาสนาโดยวิธีถาม-ตอบ ที่รูโอตี เขาได้ย้ายไปยังเนเปิลส์เพื่อศึกษาศัลยศาสตร์ และไปตั้งตัวต่อในประเทศฝรั่งเศสภายใต้การสอนของปีแยร์-โฌแซ็ฟ เดอโซ ซึ่งเขาได้กลายเป็นเพื่อนสนิทและเป็นผู้ทำงานร่วมกันในการศึกษาทางกายวิภาค
ต่อมา ฟอร์ล็องซ์เดินทางไปประเทศอังกฤษ ที่เขาพักอยู่เป็นเวลาสองปี โดยเก็บประสบการณ์ที่โรงพยาบาลเซนต์จอร์จในกรุงลอนดอน แล้วได้รับการกำกับโดยจอห์น ฮันเตอร์ เขายังได้เดินทางไปยังประเทศเนเธอร์แลนด์และเยอรมนี ครั้นกลับสู่ประเทศฝรั่งเศส เขาก็ได้เริ่มอาชีพจักษุแพทย์ เขามีความแน่วแน่ในการรักษาโรคตาต่าง ๆ และใช้หน้ากากขี้ผึ้งเป็นตัวอย่างให้เห็น
ไทยลีก 4 ฤดูกาล 2562 – โซนภาคตะวันออกเฉียงเหนือ
ไทยลีก 4 ฤดูกาล 2562 โซนภาคตะวันออกเฉียงเหนือ () หรือเป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสินนั้น เป็นการแข่งขันไทยลีก 4 ฤดูกาลที่ 3 นับแต่ก่อตั้งลีกเมื่อ พ.ศ. 2560 มีทั้งหมด 13 สโมสรเข้าร่วมแข่งขันในฤดูกาลนี้ โดยมีสองทีมที่เป็นทีมสำรองของสโมสรในไทยลีก (บุรีรัมย์ ยูไนเต็ด) และไทยลีก 2 (หนองบัว พิชญ)
สโมสรที่ชนะเลิศจากฤดูกาลที่แล้วได้แก่เมืองเลย ยูไนเต็ด ซึ่งไม่สามารถผ่านรอบแชมเปียนส์ลีกไปสู่ไทยลีก 3 ได้ จึงยังคงแข่งขันในไทยลีก 4 ต่อไป ในขณะที่รองชนะเลิศจากฤดูกาลที่แล้วได้แก่ขอนแก่น ยูไนเต็ดนั้นได้เลื่อนชั้นไปสู่ไทยลีก 3 ในฐานะรองชนะเลิศระดับประเทศ นอกจากนี้ยังมีสโมสรที่เข้าใหม่อีกสองสโมสร ได้แก่กาฬสินธุ์ที่ตกชั้นลงมาจากไทยลีก 3 ในฤดูกาลที่แล้ว และขอนแก่นมอดินแดงที่เลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561
ฤดูกาล 2561 มี 13 สโมสรเข้าแข่งขันในโซนภาคตะวันออกเฉียงเหนือ ได้แก่
ไทยลีก 4 ฤดูกาล 2562 – โซนภาคตะวันออก
ไทยลีก 4 ฤดูกาล 2562 โซนภาคตะวันออก () หรือเป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสินนั้น เป็นการแข่งขันไทยลีก 4 ฤดูกาลที่สามนับแต่ก่อตั้งลีกเมื่อ พ.ศ. 2560 มีทั้งหมด 8 สโมสรเข้าร่วมแข่งขันในฤดูกาลนี้ โดยไม่มีทีมสำรองของสโมสรในไทยลีกและไทยลีก 2
สโมสรที่ชนะเลิศจากฤดูกาลที่แล้วได้แก่บ้านค่าย ยูไนเต็ด แต่ไม่สามารถผ่านรอบแชมเปียนส์ลีกสู่ไทยลีก 3 ได้ จึงยังคงแข่งขันต่อไปในไทยลีก 4 และมีสโมสรที่เลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561 ได้แก่เกาะขวาง (ในชื่อเทศบาลตำบลเกาะขวาง) ซึ่งแทนที่นครนายกซึ่งตกชั้นในฤดูกาลที่แล้ว
ฤดูกาล 2561 มี 8 สโมสรเข้าแข่งขันในโซนภาคตะวันออก ได้แก่
บนภูเขาไท่หาง
บนภูเขาไท่หาง () เป็นภาพยนตร์อิงประวัติศาสตร์จีนในปี ค.ศ. 2005 ในช่วงระหว่างสงครามจีน-ญี่ปุ่นครั้งที่สอง กองทัพจักรวรรดิญี่ปุ่นได้รุกรานประเทศจีน ในช่วงแรกนั้นรัฐบาลสาธารณรัฐจีนที่ปกครองโดยพรรคก๊กมินตั๋ง (จีนคณะชาติ) ได้ทำการต่อต้านรับมือญี่ปุ่นแต่ไม่สามารถต้านทานได้และเป็นฝ่ายถอยร่นเรื่อยมา จนฝ่ายพรรคคอมมิวนิสต์จีน กองทัพที่แปด นำโดยนายพล จูเต๋อ นำทัพบุกทางทิศตะวันออกผ่านแม่น้ำแยงซีไปตั้งหลักที่ภูเขาไท่หางเพื่อทำสงครามกองโจรต่อต้านญี่ปุ่น
การถ่ายทำภาพยนตร์ได้รับการช่วยเหลือสนับสนุนจากกองทัพปลดแอกประชาชนจีนร่วมกับบริษัทออกัสเฟิร์สฟิลม์ กำกับโดยเว่ย์ เหลียน เฉิน ตง และเฉิน เจียน
ภาพยนตร์ได้รับรางวัล Golden Rooster Awards ในปี ค.ศ. 2005
ไทยลีก 4 ฤดูกาล 2562 – โซนภาคตะวันตก
ไทยลีก 4 ฤดูกาล 2562 โซนภาคตะวันตก () หรือเป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสินนั้น เป็นการแข่งขันไทยลีก 4 ฤดูกาลที่สามนับแต่ก่อตั้งลีกเมื่อ พ.ศ. 2560 มีทั้งหมด 8 สโมสรเข้าร่วมแข่งขันในฤดูกาลนี้ โดยชัยนาท ฮอร์นบิลในไทยลีกได้ส่งทีมสำรองเข้าแข่งขันต่อเนื่องจากฤดูกาลที่แล้ว
สโมสรที่ชนะเลิศจากฤดูกาลที่แล้วได้แก่นครปฐม ยูไนเต็ดและเลื่อนชั้นสู่ไทยลีก 3 นอกจากนี้ยังมีสโมสรที่เลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561 ได้แก่สระบุรี ยูไนเต็ด ซึ่งเลื่อนชั้นขึ้นมาแทนที่นนทบุรีซึ่งตกชั้นในฤดูกาลที่แล้ว
ฤดูกาล 2561 มี 8 สโมสรเข้าแข่งขันในโซนภาคตะวันตก ได้แก่
เตติเชริ
เตติสฮอร์ริ เป็นพระราชินีของอียิปต์โบราณในช่วงปลายราชวงศ์ที่ 17 และต้นราชวงศ์ที่ 18
พระองค์เป็นบุตรสาวของ"ทเจนนา"และ"เนเฟรู" พระองค์เป็นที่รู้จักจากผ้าพันพระศพที่พบในสุสาน TT320 พระองค์ได้รับการคัดเลือกจากฟาโรห์อาโมส แม้ว่าจะไม่ใช่พระราชวงศ์พระองค์เป็นพระมารดาของฟาโรห์ทาโอที่สอง, พระราชินีอาโฮเทปที่ 1 และอาจจะฟาโรห์คาโมส
พระศพของพระองค์ถูกฝังอยู่ในธีบส์และพระองค์อาจจะถูกฝังในสุสาน TT320 ซึ่งไม่พบมัมมี่ของพระองค์หลุมฝังศพที่ ได้รับการระบุอย่างแน่ชัดกับพระองค์ แม้ว่าพระองค์ซึ่งอาจเป็นพระมารดาของฟาโรห์อาโมส พระองค์อาจจะถูกฝังรวมอยู่ในหมู่สมาชิกคนอื่น ๆ ของพระราชวงศ์
ซีนมี่นทู่น
ซีนมี่นทู่น (; เกิด 12 มิถุนายน 2536) นักฟุตบอลอาชีพจากพม่า เขาเล่นให้กับสโมสรฟุตบอลชานยูไนเต็ดและฟุตบอลทีมชาติพม่า เขาประเดิมสนามในนามทีมชาตินัดแรกของเขาเมื่อวันที่ 30 มีนาคม พ.ศ. 2558 ในนัดที่พบกับอินโดนีเซีย
อัสติพาเลีย
อัสติพาเลีย () เป็นเกาะของกรีก มีผู้อาศัยทั้งหมด 1,334 คน เป็นส่วนหนึ่งของหมู่เกาะโดเดคะนีส ที่ตั้งอยู่ทางส่วนตะวันตกเฉียงใต้ของทะเลอีเจียน เกาะนี้มีความยาว 18 กิโลเมตรและกว้าง 13 กิโลเมตร มีพื้นที่ทั้งหมด 97 ตารางกิโลเมตร
พลเรือเอกอาวุโส
พลเรือเอกอาวุโส เป็นยศทหารเรือที่ปรากฏในเยอรมนี,เดนมาร์ก, เนเธอร์แลนด์, รัสเซีย, โปรตุเกส, สเปน และสวีเดน
ในประเทศเยอรมนีช่วงสงครามโลกครั้งที่สอง พลเรือเอกอาวุโส ("Generalamiral") เป็นยศที่อยู่สูงกว่าพลเรือเอก ("Admiral") แต่เป็นรองจากจอมพลเรือ ("Großadmiral") พลเรือเอกอาวุโสเยอรมันถือเป็นยศทหารระดับสี่ดาว เทียบเท่ากับยศพลเรือเอกสามัญในราชนาวีอังกฤษและกองทัพเรือสหรัฐ พลทหารบกเยอรมันที่เทียบเท่ากับพลเรือเอกอาวุโสคือ "พลเอกอาวุโส" ("Generaloberst")
ในจักรวรรดิรัสเซีย พลเรือเอกอาวุโสถือเป็นยศที่สูงสุดในทำเนียบยศทหารเรือรัสเซีย เทียบเท่าได้กับยศจอมพล ยศนี้ถูกเลิกใช้งานเมื่อจักรวรรดิรัสเซียล่มสลายในปีค.ศ. 1917 และภายหลังก่อตั้งสหภาพโซเวียต กองทัพเรือโซเวียตได้สถาปนายศ "จอมพลเรือแห่งสหภาพโซเวียต" ขึ้นมาแทนยศพลเอกอาวุโสเดิม
ในประเทศโปรตุเกส พลเรือเอกอาวุโส ("Almirante-general") ถือเป็นยศที่สูงสุดในทำเนียบยศทหารเรือโปรตุเกส เทียบเท่าได้กับยศจอมพล ยศนี้สถาปนาขึ้นในปีค.ศ. 1808 เพื่อใช้สำหรับตำแหน่งผู้บัญชาการทหารเรือสวีเดน ต่อมาในปีค.ศ. 1892 ยศนี้ก็กลายเป็นยศเชิงพิธีการของกษัตริย์โปรตุเกสในฐานะผู้บัญชาการสูงสุดทหารบกและทหารเรือ
ในประเทศสวีเดน พลเรือเอกอาวุโส ("Generalamiral") ถือเป็นยศที่สูงสุดในทำเนียบยศทหารเรือสวีเดน เทียบเท่ากับยศจอมพล ยศนี้สถาปนาขึ้นในปีค.ศ. 1780 ใช้สำหรับองคมนตรีที่รับผิดชอบกองทัพเรือ การมอบยศครั้งสุดท้ายเกิดขึ้นในปีค.ศ. 1823
ธนบัตรเยน
ธนบัตรเยน เป็นธนบัตรของสกุลเยนของประเทศญี่ปุ่น ธนบัตรญี่ปุ่นนั้นเริ่มพิมพ์ในปี ค.ศ. 1872 หลังจากการประกาศสกลุเงินสองปี นับแต่อดีตถึงปัจจุบันได้มีการตีพิมพ์ธนบัตรชนิด 0.05 เยน ถึง 10,000 เยน
ธนบัตรรุ่นเอ (series A) หมุนเวียนใช้ในปี ค.ศ. 1946 - 1948
ธนบัตรรุ่นดีประกอบด้วยธนบัตรที่ยังหมุนเวียนใช้ในปัจจุบัน
ธนบัตรชุดนี้ถูกพิมพ์ในปี ค.ศ. 2000 เพื่อเฉลิมฉลองการประชุมจีแปด ซัมมิต ครั้งที่ 26 บนเกาะโอกินาวะ และการเริ่มต้นของสหัสวรรษ 2000 เช่นกัน ด้านหน้าคือภาพของประตูชุเรอิมงภายในปราสาทชุริ ในเมืองนะฮะ ของเกาะโอกินาวะ ใกล้กับสถานที่ประชุม
ปัจจุบัน ธนบัตร 2,000 เยน ถือว่าหายากในตลาด แต่ยังมีอยู่ทั่วไปในธนาคาร ด้วยความหายาก และเป็นธนบัตรเดียวที่ขึ้นต้นด้วยเลขสอง ธนบัตรนี้ถือเป็นของหรูหราสำหรับชาวญี่ปุ่น ธนาคารแห่งชาติได้พยายามสนับสนุนการหมุนเวียนของธนบัตรโดยสนับสนุนให้ธุรกิจที่จ่ายเงินค่าจ้างพนักงานด้วยธนบัตร 2,000 เยน
ธนบัตรรุ่นอีหมุนเวียนใช้ตั้งแต่ปี ค.ศ. 2004จนถึงปัจจุบัน
จอมพลไรช์
จอมพลไรช์ () เป็นยศทหารชั้นสูงสุดในกองทัพแวร์มัคท์ของนาซีเยอรมนี มีอำนาจบัญชากองทัพเป็นรองแค่ฟือเรอร์ อดอล์ฟ ฮิตเลอร์ ซึ่งดำรงตำแหน่งผู้บัญชาการสูงสุดแห่งแวร์มัคท์ในช่วงสงครามโลกครั้งที่สอง ฮิตเลอร์ตั้งยศนี้ขึ้นมาตามยศ "Reichserzmarschall" ซึ่งปรากฏในคริสต์ศตวรรษที่ 12 ในสมัยจักรวรรดิโรมันอันศักดิ์สิทธิ์
ในช่วงสงครามโลกครั้งที่สอง แฮร์มัน เกอริง ผู้บัญชาการใหญ่กองทัพอากาศเยอรมัน เป็นเพียงคนเดียวที่ได้รับยศ "จอมพลไรช์" จากฮิตเลอร์ในวันที่ 19 กรกฎาคม ค.ศ. 1940 ซึ่งทำให้เขามีความอาวุโสเหนือกว่านายทหารทั้งหมดในแวร์มัคท์ เหนือกว่าแม้กระทั่งยศจอมพล ("Generalfeldmarschall")
อย่างไรก็ตาม ในสัปดาห์สุดท้ายของสงคราม เมื่อเกอริงพยายามรวบอำนาจบัญชาการจากฮิตเลอร์ที่ติดวงล้อมข้าศึกอยู่ในกรุงเบอร์ลิน ฮิตเลอร์ได้สั่งปลดและถอดยศเกอริงในวันที่ 23 เมษายน ค.ศ. 1945 ก่อนที่หลายวันต่อมาจะมีคำสั่งตั้งจอมพลเรือ คาร์ล เดอนิทซ์ มาแทนที่เกอริง การแต่งตั้งนี้มีขึ้นหนึ่งวันก่อนหน้าหรือในวันที่ฮิตเลอร์ยิงตัวตาย (30 เมษายน 1945) แต่เดอนิทซ์ได้รับแจ้งคำสั่งนี้ในวันที่ 1 พฤษภาคม เพียงหนึ่งวันก่อนที่การสู้รบจะจบลง
อับดุลเลาะห์ ซุงการ์
อับดุลเลาะห์ ซุงการ์ (; ค.ศ. 1937 – พฤศจิกายน ค.ศ. 1999) เป็นทั้งผู้ก่อตั้งและผู้นำญะมาอะห์ อิสลามียะห์ ซึ่งเป็นองค์กรแบ่งแยกดินแดนและผู้ก่อการร้ายอิสลาม เขามีเชื้อสายอาหรับฮัฎเราะมูต
แขวงเทเนะ
แขวงเทเนะ () เป็นแขวงหนึ่งในนครซัปโปโระ ในจังหวัดฮกไกโด ตั้งอยู่ทางตะวันตกเฉียงเหนือของนครซัปโปโระ แขวงนี้ตั้งชื่อตามภูเขาเทเนะ (สูง 1,023 เมตร) ซึ่งเป็นสถานที่จัดการแข่งขันสกีภูเขาและเลื่อนหิมะในโอลิมปิกฤดูหนาว 1972
พระเจ้าซันโชที่ 1 แห่งปัมโปลนา
ซันโชที่ 1 การ์เซส () สิ้นพระชนม์ ค.ศ. 925 ครองราชย์เป็นกษัตริย์แห่งปัมโปลนา (นาวาร์) ตั้งแต่ปี ค.ศ. 905 พระองค์ขยายราชอาณาจักรไปทางตอนใต้ของแม่น้ำเอโบรและรักษาเอกราชไว้ได้ แม้จะโดนอับดุลระห์มันที่ 3 กาหลิบแห่งกอร์โดบาของราชวงศ์อุมัยยัดปล้นทำลายเมืองหลวงในปี ค.ศ. 924
พระเจ้าซันโช การ์เซสเสด็จพระราชสมภพราวปี ค.ศ. 860 ทรงเป็นบุตรชายของการ์เซีย ฆิเมเนสกับภรรยาคนที่สอง ดาดีลดีส เด ปายาร์ส ในช่วงที่พระเจ้าการ์เซีย อีนญีเกซสิ้นพระชนม์ พระองค์ปกครองหุบเขาออนเซยาซึ่งตั้งอยู่ในดินแดนทางตะวันตกของราชอาณาจักร พระองค์ยึดอำนาจนครปัมโปลนาได้ในตอนที่พระเจ้าฟอร์ตูน การ์เซสยังเป็นกษัตริย์อยู่ โดยมีพระเจ้าอัลฟอนโซที่ 3 แห่งอัสตูเรียสและเคานต์แห่งปายาร์สให้ความช่วยเหลือ ทั้งสองวางแผนร่วมกับขุนนางปัมโปลนาในการกำจัดพระโอรสธิดาของกษัตริย์ออกจากการสืบทอดบัลลังก์ เพื่อให้บัลลังก์ตกเป็นของโตดา พระนัดดาของกษัตริย์ที่แต่งงานกับซันโช การ์เซส พระองค์ประกาศตนเป็นกษัตริย์แห่งปัมโปลนาในปี ค.ศ. 905
ตลอดการครองราชย์ พระองค์พัวพันกับการวิวาทกับกลุ่มผู้นำมุสลิมทางตอนใต้ซึ่งประสบความสำเร็จครั้งแล้วครั้งเล่า ในปี ค.ศ. 907 พระองค์เผชิญหน้าและสังหารพันธมิตรเก่าลับบ์ อิบน์ มุฮัมมัด ในสนามรบ สี่ปีต่อมาทรงเผชิญหน้ากับ กาลีนโด อัซนาเรซ พันธมิตรเก่าอีกคนที่ร่วมมือกับมุฮัมมัด อัลตาวิล น้องเขยของตน และอับดุลเลาะห์ อิบน์ ลับบิน กะซิ โจมตีพระเจ้าซันโชแต่ก็ถูกปราบได้ อัลตาวิลหนีไปแต่ไม่นานก็ถูกสังหาร อำนาจของบะนุกะซิเสียหายอย่างหนัก ขณะที่กาลีนโดถูกบีบให้ยอมเป็นข้าราชบริเวารของพระเจ้าซันโช นำไปสู่การรวมอารากอนเขากับราชอาณาจักรปัมโปลนา ในปี ค.ศ. 920 พระองค์จับมือกับเบร์นาร์ดที่ 1 แห่งริบาโกร์ซาและอามรัส อิบน์ มูฮัมมัด บุตรชายของมุฮัมมัด อัลตาวิล โจมตีมอนซอนที่อยู่ในกาครอบครองของบะนุกะซิ ความสำเร็จที่ได้ทำให้พระองค์ได้นาวาร์ล่างมาอยู่ในการครอบครองและขยายอาณาเขตไปไกลถึงนาเฆรา ในปี ค.ศ. 924 พระองค์ก่อตั้งอารามซันมาร์ตีงเดอัลเบดาเพื่อขอบคุณพระเจ้าที่ประทานชัยชนะให้
พระองค์สิ้นพระชนม์แถวนครเรซาที่อยู่ใกล้แม่น้ำเอโบรเมื่อวันที่ 10 ธันวาคม ค.ศ. 925 และถูกฝังในบียามายอร์เดมอนฆาร์ดีน การ์เซีย พระโอรสของพระองค์มีพระชนมายุเพียง 7 พรรษา ผู้สืบทอดตำแหน่งของพระเจ้าซันโชจึงเป็นพระอนุชา ฆิเมโน การ์เซส
พระเจ้าซันโช การ์เซียอภิเษกสมรสกับโตดา อัซนาเรซ บุตรสาวของเคานต์อัซนาร์ ซานเชสกับออนเนกา ฟอร์ตูเนสซึ่งเป็นพระธิดาของพระเจ้าฟอร์ตูน การ์เซส ทั้งคู่มีพระโอรสด้วยกันหนึ่งคนคือการเซีย กับพระธิดาห้าคนที่ทุกคนยกเว้นออร์บิตาแต่งงานกับกษัตริย์แห่งเลออนหรือไม่ก็ท่านเคานต์พระองค์ยังมีบุตรสาวนอกสมรสอีกหนึ่งคน คือ ลูปา ซานเชสที่ต่ามาแต่งงานกับแดโทที่ 2 เคานต์แห่งบีกอร์เร ทั้งคู่มีบุตรชายด้วยกันหนึ่งคน คือ แรมงที่ 1 เคานต์แห่งบิกอร์เร
รายชื่อภาพยนตร์ไทย พ.ศ. 2562
รายชื่อภาพยนตร์ไทย ที่ออกฉายครั้งแรกใน พ.ศ. 2562 เรียงตามวันฉาย
ภาพยนตร์ไทย
รายชื่อผลงานของ อารักษ์ อมรศุภศิริ
รายชื่อผลงานของ อารักษ์ อมรศุภศิริ (ชื่อเล่น : เป้) นักดนตรี นักแสดง และ นายแบบ ชาวไทย
การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6
การเลือกตั้งเซ็มบัตสึบีเอ็นเคโฟร์ตีเอตเป็นการทั่วไป ประจำซิงเกิลที่ 6 () เป็นการเลือกตั้งประจำปีครั้งแรกของวงบีเอ็นเคโฟร์ตีเอต เพื่อคัดเลือกสมาชิกจำนวน 16 คน (เซ็มบัตสึ) จากการโหวตของแฟนคลับ มาร่วมขับร้องและแสดงในเพลงหลักของซิงเกิลที่ 6 ซึ่งกำหนดให้มีขึ้นในวันอาทิตย์ที่ 26 มกราคม พ.ศ. 2562 ณ ศูนย์แสดงสินค้าและการประชุม อิมแพ็ค เมืองทองธานี
วงได้ประกาศว่าจะจัดงานเลือกตั้งเซ็มบัตสึครั้งแรกในงาน "BNK48 1st Album RIVER 2-Shot" ที่ไบเทค บางนา เมื่อวันที่ 30 กันยายน พ.ศ. 2561 และอนุญาตให้สมาชิกลงสมัครเลือกตั้งได้ตั้งแต่วันที่ 13 ถึง 19 ตุลาคม พ.ศ. 2561 โดยที่ระบบจะเริ่มเปิดรับคะแนนตั้งแต่วันที่ 11 ธันวาคม พ.ศ. 2561 เวลา 12.00 น. จนถึงวันที่ 24 มกราคม พ.ศ. 2562 เวลา 12.00 น.
เมื่อวันที่ 15 พฤศจิกายน พ.ศ. 2561 วงได้เผยแพร่คลิปวีดีโอหาเสียงของผู้ลงสมัครทั้ง 51 คนผ่านทางเว็บไซต์ยูทูป ตามมาด้วยโปสเตอร์แสดงตัวตนซึ่งติดไว้ที่โรงละครของวงในวันที่ 27 พฤศจิกายน
สำหรับช่องทางในการลงคะแนนนั้น สามารถทำได้ผ่านรหัสโหวตในบัตรเลือกตั้งที่บรรจุไว้ในซิงเกิล "บีเอ็นเคเฟสติวัล" ซึ่งเป็นซิงเกิลที่ 5 ของวง โดยแบ่งออกเป็นบัตรเลือกตั้งในแผ่นซีดีที่ผลิตออกมาจำนวนจำกัด 3 แสนแผ่น และบัตรเลือกตั้งในรูปแบบบัตรแข็ง ซึ่งสามารถนำไปลงคะแนนได้ผ่านทางเว็บไซต์หรือผ่านแอปพลิเคชันของวง
สมาชิกที่ลงสมัครมีจำนวนทั้งหมด 51 คน ได้แก่สมาชิกอันดับที่ 1 ถึง 16 จะได้รับตำแหน่ง "เซ็มบัตสึ" สมาชิกอันดับที่ 17 ถึง 32 จะเรียกว่า "อันเดอร์เกิร์ล" ส่วนสมาชิกที่เหลือจะไม่ถึอว่าติดอันดับ
สมาชิกที่ได้เป็นเซ็มบัตสึจะได้ร่วมขับร้องและแสดงในเพลงหลักของซิงเกิลที่ 6 และจะได้ร่วมประชาสัมพันธ์ในสื่อบันเทิงต่าง ๆ เช่นรายการโทรทัศน์ เป็นต้น ส่วนอันเดอร์เกิร์ลนั้นจะได้ร่วมขับร้องและแสดงในเพลงรองแทน โดยที่สมาชิกที่ได้อันดับ 1 จะได้เป็นเซ็นเตอร์ในเพลงหลัก และสมาชิกอันดับที่ 17 นั้นจะได้เป็นเซ็นเตอร์ในเพลงรอง
การประกาศผลด่วนวันแรกเกิดขึ้นเมื่อวันที่ 12 ธันวาคม พ.ศ. 2561 ซึ่งเป็นการเก็บคะแนนในช่วง 24 ชั่วโมงแรกหลังจากเวลา 12.00 น. ของวันที่ 11 ธันวาคม พ.ศ. 2561 ส่วนผลจริงจะประกาศในวันที่ 26 มกราคม พ.ศ. 2562
ซาเวรี กาเลซอฟสกี
ซาเวรี กาเลซอฟสกี (; ; ค.ศ. 1832–ค.ศ. 1907) เป็นจักษุแพทย์ชาวฝรั่งเศส-โปแลนด์ ซึ่งเป็นหนึ่งในผู้ปฏิบัติงานทางคลินิกของความชำนาญพิเศษคนแรก
กาเลซอฟสกีเกิดที่เมืองลีโปวีเซ ประเทศโปแลนด์ เขาได้รับปริญญาแพทยศาสตร์จากมหาวิทยาลัยเซนต์ปีเตอร์สเบิร์กในปี ค.ศ. 1858 และได้รับเหรียญทองสำหรับวิทยานิพนธ์ของเขาในหัวข้อออพธัลโมสโคป หลังจากย้ายไปกรุงปารีสและเรียนจักษุวิทยากับหลุยส์-โอกุสต์ เดมาร์ เขาก็ได้รับปริญญาทางการแพทย์จากคณะแพทยศาสตร์ปารีสอีกครั้ง
นอกจากนี้ ศาสตราจารย์ อเล็กซานเดอร์ ไดซ์ เดวิดสัน ยังได้รับการฝึกโดยกาเลซอฟสกีและเดมาร์ในกรุงปารีส
กาเลซอฟสกีเปิดคลินิกจักษุส่วนตัวที่กรุงปารีสใน ค.ศ. 1867 ในฐานะหนึ่งในผู้ประกอบการส่วนตัวของความชำนาญพิเศษคนแรก รวมทั้งเนื่องจากทักษะของเขา ชื่อเสียงของกาเลซอฟสกีได้แผ่ขยายและคลินิกของเขารักษาผู้ป่วยเฉลี่ยถึง 8,800 รายต่อปี กาเลซอฟสกีก่อตั้งวารสาร"ฌูร์แนลดอปแทลโมโลชี" (ต่อมาได้เปลี่ยนเป็น"เรอกูเอลดอปแทลโมโลชี") ในปี ค.ศ. 1872 ซึ่งเป็นวารสารจักษุวิทยาฉบับแรกของประเทศฝรั่งเศส หนึ่งในบรรดาผู้ป่วยของเขาคือปอล ลาฟาร์ก ที่ได้บรรยายชื่นชมการทำงานของกาเลซอฟสกีในจดหมายถึงฟรีดริช เอ็งเงิลส์ ผู้ได้รับความเดือดร้อนจากปัญหาท่อน้ำตา ลงวันที่ 28 กรกฎาคม ค.ศ. 1887
กาเลซอฟสกียังได้รับบำเหน็จเครื่องอิสริยาภรณ์เลฌียงดอเนอร์สำหรับงานในช่วงสงครามฝรั่งเศส-ปรัสเซีย
คิมจงจิก
คิมจงจิก (; มิถุนายน 1974–19 สิงหาคม 2035) รู้จักทั่วไปโดยนามปากกาของเขา จ็อมพิลแจ () ผู้นำบัณฑิตลัทธิขงจื๊อเกาหลีใหม่ในต้น ราชวงศ์โชซ็อน เขาเกิดเมื่อเดือนมิถุนายน พ.ศ. 1974 ตรงกับรัชสมัย พระเจ้าเซจงมหาราช พระราชาลำดับที่ 4 ที่ ในครอบครัว ยังบัน หรือบัณฑิตตระกูลคิมแห่ง เขาผ่านการทดสอบขั้นต้นเมื่อ พ.ศ. 1996 และผ่านการทดสอบขั้นสูงเมื่อ พ.ศ. 2002
หลังจากการผ่านการทดสอบ คิมได้เข้ารับราชการในราชสำนักในรัชสมัย พระเจ้าเซโจ พระราชาลำดับที่ 7 เขาได้รับการโปรดปรานเป็นพิเศษจาก พระเจ้าซ็องจง พระราชาลำดับที่ 9 ในฐานะกลุ่มขุนนางที่จงรักภักดี
หลังจากเขาถึงแก่กรรมเมื่อวันที่ 19 สิงหาคม พ.ศ. 2035 งานเขียนของเขาชิ้นหนึ่งที่ชื่อ ความเสียใจต่อพระองค์ผู้ทรงธรรม กลายเป็นชนวนเหตุที่ทำให้เกิด เหตุการณ์สังหารหมู่ปราชญ์ครั้งที่ 1 หรือ การสังหารหมู่ปราชญ์ปีมูโอ เมื่อ พ.ศ. 2041 ภายใต้การปกครองของ เจ้าชายย็อนซัน พระราชาลำดับที่ 10
การใช้ที่ดิน
การใช้ที่ดิน () เกี่ยวข้องกับการจัดการและการเปลี่ยนแปลงสิ่งแวดล้อมหรือที่ดินในสภาพธรรมชาติเป็นสิ่งแวดล้อมสรรค์สร้าง เช่น นิคม และแหล่งที่อยู่กึ่งธรรมชาติ เช่น พื้นดินเพาะปลูกได้ ทุ่งหญ้าเลี้ยงสัตว์ และที่ป่าเชิงพาณิชย์ การใช้ที่ดินยังได้รับการนิยามว่าเป็น "ผลลัพท์ของการเตรียมการ การทำกิจกรรม และปัจจัยนำเข้าที่ผู้คนยอมรับในฐานะสิ่งปกคลุมดินประเภทหนึ่ง"
มณฑลปรัสเซีย
มณฑลปรัสเซีย () เป็นมณฑลของราชอาณาจักรปรัสเซีย ดำรงอยู่ระหว่าง ค.ศ. 1829 ถึง 1878 พระเจ้าฟรีดริชมหาราชทรงตั้งมณฑลนี้ขึ้นจากการควบรวมมณฑลปรัสเซียตะวันออกกับปรัสเซียตะวันตก อย่างไรก็ตาม ใน ค.ศ. 1878 มณฑลปรัสเซียก็ถูกแบ่งออกเป็นสองมณฑลอีกครั้ง
เมืองเคอนิชส์แบร์ค (ปัจจุบันคือคาลีนินกราดในรัสเซีย) คือเมืองศูนย์กลางของมณฑลนี้
การจัดเขต
การจัดเขต () เป็นกระบวนการแบ่งที่ดินในเขตเทศบาลออกเป็นเขต (เช่น พื้นที่พักอาศัย อุตสาหกรรม) ซึ่งการใช้ที่ดินบางประเภทจะถูกห้ามหรือต้องได้รับอนุญาต นอกจากนี้อาจมีการควบคุมขนาด ความจุ และตำแหน่งของอาคารในเขต ประเภทของการจัดเขตถูกกำหนดในการอนุญาตวางแผนสำหรับการพัฒนาตามที่กำหนด การจัดเขตอาจระบุความหลากหลายของการใช้ที่ดินทั้งหมดและเงื่อนไขที่มี การจัดเขตอาจมีการระบุถึงขนาดและความสูงของพื้นที่เช่นเดียวกับรูปแบบและขนาดของอาคาร แนวทางเหล่านี้จัดทำขึ้นเพื่อเป็นแนวทางในการเติบโตและพัฒนาเมือง
โรงเรียนสาธิตมหาวิทยาลัยราชภัฏอุตรดิตถ์
โรงเรียนสาธิตมหาวิทยาลัยราชภัฏอุตรดิตถ์ Uttaradit Rajabhat University Demonstration School ก่อตั้งขึ้นเมื่อ ตั้งอยู่ที่ โรงเรียนสาธิต มหาวิทยาลัยราชภัฏ ตำบลท่าอิฐ อำเภอเมือง จังหวัด อุตรดิตถ์
โรงเรียนสาธิตมหาวิทยาลัยราชภัฏอุตรดิตถ์ เป็นโรงเรียนในสังกัดมหาวิทยาลัยราชภัฏอุตรดิตถ์สำนักงานคณะกรรมการการอุดมศึกษา ได้ถือกำเนิดขึ้นเมื่อ ปี พ.ศ. 2549 โรงเรียนสาธิตมหาวิทยาลัยราชภัฏ มีเป้าหมายหลักเพื่อเป็นทางเลือกสำหรับผู้ปกครองที่ปรารถนาจะให้บุตรหลานได้เรียนรู้ในระบบโรงเรียนที่เอื้อต่อการพัฒนาขีดความสามารถของผู้เรียนเต็มศักยภาพ
โรงเรียนสาธิตมหาวิทยาลัยราชภัฏอุตรดิตถ์ เปิดทำการเรียนการสอนครั้งแรกในปีการศึกษา 2549 โดยเปิดสอนในระดับชั้นปฐมวัย โดยเริ่มดำเนินการเปิดรับสมัครนักเรียนระดับชั้นอนุบาล 1 ตั้งแต่ภาคเรียนที่ 1 ปีการศึกษา 2549 เป็นต้นมา
ปัจจุบัน โรงเรียนสาธิตมหาวิทยาลัยราชภัฏอุตรดิตถ์เปิดดำเนินการสอนระดับ เตรีมอนุบาล -
ตราของโรงเรียนสาธิตฯ เป็นตราของมหาวิทยาลัยราชภัฏที่พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทานตราสัญลักษณ์ประจำมหาวิทยาลัยราชภัฏ ตามที่กระทรวงศึกษาธิการได้นำความกราบทูลพระกรุณาขอพระราชทาน เพื่อเป็นสิริมงคลแก่สถาบันราชภัฏ ตราสัญลักษณ์ที่ทรงพระกรุณาโปรดเกล้าฯ พระราชทาน คือ ตราพระราชลัญจกรในพระบาทสมเด็จพระเจ้าอยู่หัวภูมิพลอดุลยเดช
โรงเรียนสาธิตมหาวิทยาลัยราชภัฏชัยภูมิ
โรงเรียนสาธิตมหาวิทยาลัยราชภัฏชัยภูมิ chaiyaphum Rajabhat University Demonstration School ก่อตั้งขึ้นเมื่อ ตั้งอยู่ที่ โรงเรียนสาธิต มหาวิทยาลัยราชภัฏชัยภูมิ ตำบล อำเภอเมือง จังหวัดชัยภูมิ 
โรงเรียนสาธิตมหาวิทยาลัยราชภัฏชัยภูมิ เป็นโรงเรียนในสังกัดมหาวิทยาลัยราชภัฏชัยภูมิ สำนักงานคณะกรรมการการอุดมศึกษา ได้ถือกำเนิดขึ้นเมื่อ ปี พ.ศ. โรงเรียนสาธิตมหาวิทยาลัยราชภัฏชัยภูมิ มีเป้าหมายหลักเพื่อเป็นทางเลือกสำหรับผู้ปกครองที่ปรารถนาจะให้บุตรหลานได้เรียนรู้ในระบบโรงเรียนที่เอื้อต่อการพัฒนาขีดความสามารถของผู้เรียนเต็มศักยภาพ
โรงเรียนสาธิตมหาวิทยาลัยราชภัฏชัยภูมิ เปิดทำการเรียนการสอนครั้งแรกในปีการศึกษา โดยเปิดสอนในระดับชั้นปฐมวัย โดยเริ่มดำเนินการเปิดรับสมัครนักเรียนระดับชั้นอนุบาล 1 ตั้งแต่ภาคเรียนที่ 1 ปีการศึกษา เป็นต้นมา
ปัจจุบัน โรงเรียนสาธิตมหาวิทยาลัยราชภัฏเปิดดำเนินการสอนระดับ เตรีมอนุบาล -
ตราของโรงเรียนสาธิตฯ เป็นตราของมหาวิทยาลัยราชภัฏที่พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทานตราสัญลักษณ์ประจำมหาวิทยาลัยราชภัฏ ตามที่กระทรวงศึกษาธิการได้นำความกราบทูลพระกรุณาขอพระราชทาน เพื่อเป็นสิริมงคลแก่สถาบันราชภัฏ ตราสัญลักษณ์ที่ทรงพระกรุณาโปรดเกล้าฯ พระราชทาน คือ ตราพระราชลัญจกรในพระบาทสมเด็จพระเจ้าอยู่หัวภูมิพลอดุลยเดช
ซ็อง ฮี-อัน
ซ็อง ฮี-อัน (; ; ค.ศ. 1461–1513) เป็นนักการเมืองและปรัชญาเมธีลัทธิขงจื๊อใหม่แห่งราชวงศ์โชซ็อน ดำรงตำแหน่งอัครมหาเสนาบดีในรัชกาลพระเจ้าจุงจงตั้งแต่ ค.ศ. 1513 จนเสียชีวิต ทั้งเป็นหนึ่งในผู้นำรัฐประหารและมีความดีความชอบสูงสุดในการยกพระเจ้าจุงจงขึ้นเป็นพระมหากษัตริย์
มูลสรวาสติวาท
มูลสรวาสติวาท (Mūlasarvāstivāda ) เป็นหนึ่งในนิยายยุคต้นของพุทธศาสนาในอินเดีย ต้นกำเนิดของมูลสรวาสติวาทและความเกี่ยวโยงกับนิยายสรวาสติวาทยังไม่เป็นที่ทราบกันดีนัก แม้ว่าจะมีหลายทฤษฎีที่เสนอเรื่องนี้ก็ตาม ความต่อเนื่องของนิยายมูลสรวาสติวาทยังคงดำรวอยู่ในพุทธศาสนาในทิเบตจนกระทั่งเมื่อเร็วๆ นี้ ทว่า มีเพียงการสืบทอดมูลสรวาสติวาทสายภิกษุ ไม่มีการสืบทอดสายภิกษุณี
ทฤษฎีเรื่องความสัมพันธ์ระหว่างมูลสรวาสติวาท กับสรวาสติวาท เป็นที่ขัดแย้งกันอยู่ นักวิชาการสมัยใหม่มีแนวโน้มที่จะจำแนกทั้ง 2 สำนักเป็นอิสระต่อกัน อี้จิ้งอ้างว่ามูลสรวาสติวาทได้รับชื่อเช่นนี้ เพราะแตกหน่อมาจากนิกยายสรวาสติวาท แต่ บูโจตน รินเจน ดรุบ (Buton Rinchen Drub) การใช้ชื่อว่า มูลสรวาสติวาทเป็นการแสดงความเคารพต่อนิกายสรวาสติวาท ในฐานะที่เป็น "รากเหง้า" (มูล) ของนิกายต่าางๆ ของพุทธศาสนา ในทัศนะของ Gregory Schopen มูลสรวาสติวาท พัฒนาขึ้นในอินเดียในช่วงศตวรรษที่ 2 และเสื่อมถอยลงไปในศตวรรษที่ 7
มูลสรวาสติวาทรุ่งเรืองทั่วเอเชียกลางเนื่องจากคณะพระธรรมทูตทำงานอย่างแข็งขันในพื้นที่ดังกล่าว โดยในเอเชียกลาง มีการเผยแพร่พุทธศาสนาสำนักต่างๆ ตามลำดับดังนี้ อี้จิ้งบันทึกไว้ว่า ในศตวรรษที่ 7 มูลสรวาสติวาทเป็นนิกายที่โดดเด่นแพร่หลายไปทั่วอาณาจักรศรีวิชัย อี้จิ้งพักอยู่ที่ศรีวิชัยเป็นเวลาหกถึงเจ็ดปีในระหว่างนั้นท่านได้ศึกษาภาษาสันสกฤตและแปลคัมภีร์ภาษาสันสกฤตเป็นภาษาจีน อี้จิ้งบันทึกไว้ว่ามูลสรวาสติวาทเป็นที่นับถือกันเกือบทั้งพื้นที่ดังกล่าว ท่านบันทึกว่าวิชาที่เรียนรวมถึงกฎและพิธีการต่างๆ ของมูลสรวาสติวาทในภูมิภาคนี้เหมือนอย่างที่มีอยู่ในอินเดีย อี้จิ้งกล่าวว่า พุทธศาสนาในดินแดนศรีวิชัยเป็นหีนยาน แต่ในอาณาจักรมลายูมีอิทธิพลของพุทธศาสนามหายาน โดยมีคำสอนของคณาจารย์มหายาน เช่น คัมภีร์โยคาจารภูมิศาสตร์ ของพระอสังคะ
พระวินัยของนิกายมูลสรวาสติวาท เป็นหนึ่งในสามสายการสืบทอดพระวินัยที่หลงเหลืออยู่ คือพระวินัยของนิกายธรรมคุปต์ และนิกายเถรวาท ปัจจุบัน มูลสรวาสติวาทวินัยสืบทอดกันในทิเบต โดยมีพระวินัยแปลเป็นภาษาทิเบตในศตวรรษที่ 9 และภาษจีนในศตวรรษที่ 8 และยังมีต้นฉบับพระวินัยมูลสรวาสติวาทในภาษสันสกฤตหลงเหลืออยู่ด้วย
โรงเรียนบ้านเอราวัณ
โรงเรียนบ้านเอราวัณ (อักษรย่อ : อ.ว.; อังกฤษ: Erawan School) หรือเรียกอย่างย่อว่า ออ-วอ เป็นโรงเรียนประถมศึกษาขนาดกลางในจังหวัดเลย เปิดการเรียนการสอนชั้นอนุบาลถึงชั้นประถมศึกษาแบบสหศึกษาประจำอำเภอเอราวัณ จังหวัดเลย สังกัดสำนักงานเขตพื้นที่การศึกษาประถมศึกษาเลย เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนบ้านเอราวัณตั้งขึ้นเมื่อวันที่ 20 พฤษภาคม พ.ศ. 2514 โดยตั้งอยู่ในเขตพื้นที่ของป่าสงวนแห่งชาติ เดิมเป็นสาขาของโรงเรียนบ้านหนองใหญ่ แต่ต่อมา ในปี พ.ศ. 2526–พ.ศ. 2541 นายประสาท อภัยสุข ย้ายมาดำรงตำแหน่งครูใหญ่ และได้ขอปรับปรุงตำแหน่งจากครูใหญ่เป็นอาจารย์ใหญ่ ต่อมาในปี พ.ศ. 2535 ก็ได้ขอปรับปรุงตำแหน่งจากอาจารย์ใหญ่เป็นผู้อำนวยการโรงเรียน จนกระทั่งในปี พ.ศ. 2541 โรงเรียนบ้านเอราวัณได้รับอนุญาตให้ใช้พื้นที่ป่าสงวนแห่งชาตินี้ตั้งโรงเรียนโดยพื้นที่ดังกล่าวได้ขึ้นทะเบียนเป็นที่ราชพัสดุหมายเลขทะเบียน 199 เป็นโรงเรียนบ้านเอราวัณ อำเภอเอราวัณ จังหวัดเลย
ปัจจุบัน โรงเรียนบ้านเอราวัณ ตั้งอยู่หมู่ที่ 3 ถนนอุดรธานี-เมืองเลย ตำบลผาอินทร์แปลง อำเภอเอราวัณ จังหวัดเลย มีอาคารเรียน 7 หลัง อาคารอำนวยการ 1 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง โรงเรียนมีพื้นที่กว่า 61 ไร่ 1 งาน มีนักเรียน 1,017 คน จัดเป็นโรงเรียนประถมศึกษาขนาดกลาง มีผู้อำนวยการโรงเรียนคือนายอนุกูล ศรีสมบัติ
ที่ตั้งของโรงเรียนมีอาณาเขต ดังนี้
โรงเรียนบ้านเอราวัณมีอาคารเรียน 7 หลัง อาคารอำนวยการ 1 หลัง อาคารชั่วคราว 1 หลัง หอประชุม 1 หลัง และสถานที่ต่างๆ ดังนี้
โรงเรียนบ้านเอราวัณ จะมีการจัดการแข่งขันกีฬาภายในหรือกีฬาสีในช่วงต้นเดือนพฤษจิกายนของทุกปี ปีละ 2 วัน โดยแบ่งคณะสีทั้งหมด 4 คณะสีคือ
รัฐบาลทหารชิลี (ค.ศ. 1973–1990)
รัฐบาลทหารชิลี เป็นรัฐบาลที่มาจากรัฐประหารในประเทศชิลี พ.ศ. 2516 โดยจอมพล เอากุสโต ปีโนเชต ที่ได้รับการสนับสนุนจากสหรัฐอเมริกา ยึดอำนาจการปกครองจากประธานาธิบดี ซัลวาดอร์ อาเญนเด ผู้นำคอมมิวนิสต์คนแรกของโลกที่ขึ้นสู่อำนาจด้วยการเลือกตั้ง รัฐบาลทหารชิลีล่มสลายในเดือนตุลาคม พ.ศ. 2533 ภายหลังการลงประชามติแห่งชาติในชิลี พ.ศ. 2531 ในการถ่ายโอนอำนาจจากรัฐบาลทหารสู่รัฐบาลพลเรือน
สโมสรฟุตบอลเบรนต์ฟอร์ด
สโมสรฟุตบอลเบรนต์ฟอร์ด เป็นสโมสรฟุตบอลอาชีพ ตั้งอยู่ที่เมืองเบรนต์ฟอร์ดในเกรเทอร์ลอนดอน ประเทศอังกฤษ ปัจจุบันแข่งขันในแชมเปียนชิป ลีกฟุตบอลระดับที่สองของประเทศ สโมสรถูกก่อตั้งเมื่อวันที่ 10 ตุลาคม ค.ศ. 1889 สนามเหย้าคือกริฟฟินปาร์ก ใช้งานมาตั้งแต่ปี ค.ศ. 1904 เบรนต์ฟอร์ดเคยเข้าถึงรอบก่อนรองชนะเลิศของเอฟเอคัพถึงสี่ครั้ง และเป็นรองแชมป์ฟุตบอลลีกโทรฟีถึงสามสมัย
โรงเรียนบางชัน (ปลื้มวิทยานุสรณ์)
โรงเรียนบางชัน (ปลื้มวิทยานุสรณ์) (อักษรย่อ : บ.ช.; อังกฤษ: Bangchan School (Pleumwittayanusorn)) หรือเรียกอย่างย่อว่า บางชัน เป็นโรงเรียนประถมศึกษาในกรุงเทพมหานคร เปิดการเรียนการสอนตั้งแต่ระดับชั้นอนุบาล-ประถมศึกษา-มัธยมศึกษาตอนต้นแบบสหศึกษา สังกัดสำนักงานเขตคลองสามวา กรุงเทพมหานคร สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนบางชัน (ปลื้มวิทยานุสรณ์) เดิมชื่อโรงเรียนวัดราษฎร์ศรัทธาธรรม ก่อตั้งขึ้นตั้งแต่พุทธศักราช 2535 ที่วัดราษฎร์ศรัทธาธรรม หมู่ 5 ตำบลคันนายาว อำเภอบางกะปิ จังหวัดพระนคร โดยอาศัยใต้ถุนศาลาการเปรียญและโรงทึมของวัดเป็นสถานที่เรียน ในปีพุทธศักราช 2496 นายอภัย จันทวิมล อธิบดีกรมสามัญศึกษาในสมัยนั้น ได้มาเยี่ยมหน่วยค้นคว้าของมหาวิทยาลัยคอร์แนล ซึ่งตั้งอยู่ที่ตำบลบางชัน และได้แวะเยี่ยมชมโรงเรียนเห็นสถานที่ตั้งของโรงเรียนไม่เหมาะสม จึงมอบให้นายสุจินต์ หิรัญรัศ ศึกษาธิการจังหวัดพระนครจัดหาสถานที่สร้างโรงเรียนใหม่ในเขตอำเภอบางกะปิ แต่หาไม่ได้ ต่อมานางเจิม สังข์ทอง (มารดา) กับนางสงวน ไชยสุนทร (บุตร) ได้เสนอให้สถานที่สร้างโรงเรียน มีเนื้อที่ 5 ไร่ ตั้งอยู่หมู่ที่ 4 ตำบลบางชัน อำเภอมีนบุรี แก่นายเทียม นิตยสมบูรณ์ ศึกษาธิการอำเภอมีนบุรี เพื่อเป็นอนุสรณ์แด่ขุนอภิบาลบางชันเขต (ปลื้ม สังข์ทอง) ผู้เป็นบิดาและตาของผู้สละที่ดิน ศึกษาธิการอำเภอจึงรายงานให้ศึกษาธิการจังหวัด และนายอุดม บุญประสพ ผู้ว่าราชการจังหวัดทราบ และมาดูสถานที่ เห็นพ้องต้องกันว่าที่ดิน 5 ไร่ ไม่พอที่จะขยายโรงเรียนออกไปในอนาคต จึงขอซื้อที่ดินจากนางสงวน ไชยสุนทรอีก 5 ไร่ และซื้อจากนางสายหยุด หม้อสุวรรณ อีก 3 ไร่ 1 งาน 20 ตารางวา รวมเป็นเนื้อที่ 13 ไร่ 1 งาน 20 ตารางวา ด้วยความร่วมมือของกระทรวงมหาดไทย กระทรวงศึกษาธิการและประชาชน จึงได้สร้างอาคารเรียนแบบมาลากุล ขนาด 7 ห้องเรียนขึ้น 1 หลัง เนื้อที่บริเวณโรงเรียนกว้าง 84 เมตร ยาว 240 เมตร รื้อถอน พ.ศ. 2530 กระทั่งปีพุทธศักราช 2498 ทางราชการได้ย้ายโรงเรียนมาอยู่ที่เลขที่ 89 หมู่ 4 ตำบลบางชัน อำเภอมีนบุรี เปลี่ยนชื่อใหม่เป็นโรงเรียนบางชัน (ปลื้มวิทยานุสรณ์) และแต่งตั้ง นายสุนทร ไชยสุนทร ดำรงตำแหน่งครูใหญ่ ได้ทำพิธีเปิดอาคารเรียนหลังใหม่ เมื่อวันที่ 22 พฤศจิกายน พ.ศ. 2498โดยนายประจักษ์ วัชรปาน ปลัดจังหวัดเป็นประธานในพิธีพุทธศักราช 2503
ปัจจุบัน โรงเรียนบางชัน (ปลื้มวิทยานุสรณ์) เปิดทำการสอนตั้งแต่ระดับอนุบาล ถึง มัธยมศึกษาปีที่ 3 และเด็กเรียนร่วม มีนักเรียนทั้งสิ้น 2,979 คน รวม 76 ห้องเรียน จัดเป็นโรงเรียนประถมศึกษาขนาดใหญ่ มีผู้อำนวยการโรงเรียนคือนางขนิษฐา ปัญนิติรัฐ
โรงเรียนบางชัน (ปลื้มวิทยานุสรณ์) มีอาคารเรียน 7 หลัง 1 หลัง และสถานที่ต่างๆ ดังนี้
คอนเสิร์ตแบบเบิร์ดเบิร์ดโชว์ 2000
คอนเสิร์ตแบบเบิร์ดเบิร์ด ละครเพลง อโรคา จอมยากับยาใจ เป็นชื่อตอนของคอนเสิร์ตแบบเบิร์ดเบิร์ดโชว์ครั้งที่ 7 จัดขึ้นในวันที่ 15 - 30 เมษายน 2543 จัดแสดงที่ ศูนย์วัฒนธรรมแห่งประเทศไทย จำนวน 20 รอบ จำนวนผู้ชม 40,000 คน เป็นคอนเสิร์ตแบบเบิร์ดเบิร์ด ครั้งแรกและครั้งเดียวที่เป็นละครเพลงตลอดคอนเสิร์ต โดยจะมี นัท มีเรีย , นิโคล เทริโอ รับบทนางเอกและสลับกันแสดงในแต่ละรอบ
ซัตสึมะเซ็นได
ซัตสึมะเซ็นได () เป็นเมืองในจังหวัดคาโงชิมะบนเกาะคีวชู ตั้งอยู่ทางตะวันตกเฉียงเหนือของเมืองคาโงชิมะไปราว 47 กิโลเมตร
เมืองซัตสึมะเซ็นไดมีประชากรทั้งหมด 93,927 คน (ปี 2018) และมีพื้นที่ 683.92 ตารางกิโลเมตร อาณาเขตแบ่งออกเป็นสองส่วนหลัก คือส่วนผืนแผ่นดินที่อยู่บนเกาะคิวชู และหมู่เกาะโคชิกิอันประกอบด้วย 4 เกาะย่อย
เมืองซัตสึมะเซ็นไดได้รับการจัดตั้งขึ้นในปีค.ศ. 2004 จากการควบรวมบางส่วนของเมืองเซ็นได บางส่วนของเมืองคาโงชิมะ ตำบลฮิวากิ ตำบลอิริกิ ตำบลเคโดอิน ตำบลโทโง รวมทั้งหมู่เกาะโคชิกิ
รายพระนามพระมหากษัตริย์กัสติยา
นี่คือรายพระนามพระมหากษัตริย์และพระราชินีแห่ง ราชอาณาจักรกัสตียา สำหรับประมุขก่อนหน้า ดูเพิ่มที่รายพระนามเคานท์แห่งกัสตียา.
The following dynasts are descendants, in the male line, of Urraca's first husband, Raymond of Burgundy.
หลังพระเจ้าเปโดรสวรรคต เกิดวิกฤตการณ์สืบพระราชสันตติวงศ์ arose between Peter's illegitimate half-brother เอนริเกแห่งตรัสตามาราและชาวอังกฤษจอห์นแห่งกอนต์ ดยุกที่ 1 แห่งแลงแคสเตอร์ พระราชปทินัดดา (ลื่อ) ในพระเจ้าเฟรนันโดที่ 3 แห่งกัสติยาซึ่งอ้างสิทธิ์ในตำแหน่งพระมหากษัตริย์แห่งกัสติยาและเลออนโดยสิทธิจากการสมรสจาก อินฟันตาคอนสแตนซ์พระราชธิดาในพระเจ้าเปโดร พระเจ้าเอนริเกขึ้นสู่ราชสมบัติโดยกองกำลังและต้องเผชิญหน้ากับกองทัพของจอห์นแห่งกอนท์ซึ่งเป็นพันธมิตรกับพระเจ้าโจอาวที่ 1 แห่งโปรตุเกส แต่อย่างไรก็ตาม จอห์นแห่งกอนท์ก็ล้มเหลวในการอ้างสิทธิ์ เอนริเกปราบดาภิเษกและสถาปนาราชวงศ์ตรัสตามาราขึ้นปกครองกัสติยา
พระเจ้าเอนริเกที่ 2 เป็นพระโอรสนอกสมรสในพระเจ้าอัลฟอนโซที่ 11 เดิมทีเป็นเคานท์แห่งตรัสตามารา.
The Crown of Castile existed in its own right within the Spanish crown and with its own law until the arrival of the Bourbon dynasty after the War of Spanish Succession.
คณะผู้ยึดอำนาจการปกครองชิลี (พ.ศ. 2516)
คณะผู้ยึดอำนาจการปกครองชิลี () เป็นคณะผู้ยึดอำนาจการปกครองโดยเผด็จการทหาร นำโดยจอมพล เอากุสโต ปีโนเชต ที่ได้รับการสนับสนุนจากสหรัฐอเมริกา ทำการยึดอำนาจการปกครองจากประธานาธิบดี ซัลวาดอร์ อาเญนเด ในการรัฐประหารในประเทศชิลี พ.ศ. 2516 ก่ออำนาจสูงสุดถายในระยะหนึ่งปีของการรัฐประหาร บังคับใช้อำนาจเป็นทางการในวันที่ 17 ธันวาคม ค.ศ. 1974. ในภายหลังได้มีการถ่ายโอนอำนาจเปลี่ยนผ่านสู่ระบอบประชาธิปไตยเมื่อเดือนตุลาคม ค.ศ. 1990.
วันที่ 11 กันยายน ค.ศ. 1973 เป็นวันที่คณะผู้ยึดอำนาจ ได้ออก "รัฐบัญญัติรัฐธรรมนูญ". ประกาศใช้ เผด็จการทหารทำการยกเลิก รัฐธรรมนูญชิลี ค.ศ. 1925 รวมถึงรัฐสภา, การเซ็นเซอร์ และ การเคอร์ฟิว, จับกุมคุมขังนักการเมืองฝ่ายซ้าย ที่สนันสนุนประธานาธิบดี ซัลวาดอร์ อาเญนเด ได้แก่ กลุ่มแนวร่วมเอกภาพประชาชน รวมถึง นักกิจกรรมทางการเมือง และ ผู้ต่อต้านรัฐบาลเผด็จการทหาร ที่เป็นฝ่ายตรงข้ามคณะผู้ยึดอำนาจการปกครอง.
คณะผู้ยึดอำนาจการปกครอง ประกอบด้วย พลอากาศเอก Gustavo Leigh จากกองทัพอากาศ, นายพล เอากุสโต ปีโนเชต จากกองทัพบก ในฐานะผู้บัญชาการทหารสูงสุด, พลเรือเอก โฆเซ โทริบิโอ เมริโน จากกองทัพเรือ, และ พลตำรวจเอก ซีซาร์ เมนโดซา จากทหารตำรวจแห่งชาติ (เครื่องแบบทหารตำรวจ).
สมาคมนิสิตเก่าวิทยาศาสตร์ มหาวิทยาลัยเกษตรศาสตร์
สมาคมนิสิตเก่าวิทยาศาสตร์ มหาวิทยาลัยเกษตรศาสตร์ () หรือ สวมก. (SAAKU) เป็นสมาคมนิสิตเก่าที่จบการศึกษาจาก "คณะวิทยาศาสตร์" และ "คณะวิทยาศาสตร์และอักษรศาสตร์" "มหาวิทยาลัยเกษตรศาสตร์" จัดตั้งขึ้นเพื่อเสริมสร้างความสามัคคีและส่งเสริมความสัมพันธ์ทั้งภายในกลุ่มนิสิตเก่าด้วยกัน นิสิตเก่ากับคณะฯ และนิสิตเก่ากับนิสิตปัจจุบัน ตลอดจนสนับสนุนกิจกรรมต่าง ๆ ของคณะฯ
กลุ่มนิสิตเก่าที่สำเร็จการศึกษาจากคณะฯ รุ่นแรก ๆ ได้ชุมนุมกันทำกิจกรรมต่อเนื่องกันมา พร้อมทั้งได้รับการสนับสนุนจาก รองศาสตราจารย์ ดร.วินิจ เจียมสกุล คณบดีคณะวิทยาศาสตร์ ลำดับที่ 5 ทำให้ในปี พ.ศ. 2549 ได้มีการจัดตั้ง ""ชมรมนิสิตเก่าคณะวิทยาศาสตร์ มหาวิทยาลัยเกษตรศาสตร์"" ขึ้น เพื่อเป็นแหล่งรวมนิสิตเก่าของคณะฯ ในการทำกิจกรรมร่วมกัน
ต่อมาสมาชิกภายในชมรมมีจำนวนเพิ่มมากขึ้น ชมรมเติบโตสืบเนื่องมาจน พ.ศ. 2554 จึงได้จัดตั้งเป็นสมาคมและจดทะเบียนโดยใช้ชื่อว่า "สมาคมนิสิตเก่าวิทยาศาสตร์ มหาวิทยาลัยเกษตรศาสตร์" มีวัตถุประสงค์หลักเพื่อเสริมสร้างความสามัคคีและทำกิจกรรมที่เป็นประโยชน์ร่วมกันระหว่างนิสิตเก่าด้วยกันเอง นิสิตเก่ากับคณะฯ และนิสิตเก่ากับนิสิตปัจจุบัน ตลอดจนสนับสนุนกิจกรรมต่าง ๆ ทั้งของคณะฯ และสโมสรนิสิตคณะวิทยาศาสตร์
สมาคมนิสิตเก่าวิทยาศาสตร์ มหาวิทยาลัยเกษตรศาสตร์ มีนายกสมาคม มาแล้ว 2 ท่าน ดังรายนามต่อไปนี้
สมาคมดำเนินโครงการและกิจกรรมหลายอย่างทั้งที่เป็นประโยชน์ในด้านการศึกษา ด้านสังคมและวัฒนธรรม ตลอดจนกิจกรรมหารายได้ ซึ่งเป็นการสร้างความสัมพันธ์อันดีระหว่างสมาชิก และเป็นการสร้างเครือข่ายกับสมาคมในคณะต่าง ๆ อีกด้วย ตัวอย่างโครงการที่ดำเนินงาน ได้แก่
เกลาดีโอ อับบาโด
เกลาดีโอ อับบาโด () เป็นวาทยกรชาวอิตาลี ถือเป็นหนึ่งในวาทยกรที่มีชื่อเสียงที่สุดแห่งศตวรรษที่ 20 เขาเป็นผู้อำนวยการเพลงของโรงอุปรากรลา สกาลาในนครมิลาน และยังเคยเป็นวาทยกรเอกของวงลอนดอนซิมโฟนีออร์เคสตรา, ผู้อำนวยการเพลงของโรงอุปรากรแห่งรัฐเวียนนา, ผู้ก่อตั้งและผู้อำนวยการของเทศกาลดนตรีออร์เคสตรานครลูเซิร์น และวาทยกรเอกของวงเบอร์ลินฟิลฮาร์มอนิก
เกลาดีโอเกิดที่นครมิลานในครอบครัวนักดนตรี ครอบครัวของเขาต่างได้รับการยอมรับนับถือด้านพรสวรรค์ทางดนตรีมาตั้งแต่รุ่นปู่ บิดาของเขา มีเกลันเจโล อับบาโด (Michelangelo Abbado) เป็นนักไวโอลิน นักเปียโน และวาทยกร, ส่วนมารดาและพี่สาวแม้จะไม่ได้เป็นนักเปียโนอาชีพแต่ก็พอมีผีมือเช่นกัน, พี่ชายของเขา มาร์เชลโล อับบาโด (Marcello Abbado) ก็เป็นนักเปียโน ตัวเกลาดีโอเองก็ได้รับการฝึกสอนเปียโนจากบิดา
ชีวิตวัยเด็กของเกลาดีโอเป็นช่วงที่นาซีเยอรมนีเข้ายึดครองมิลาน ในเวลานั้น มารดาของเขาถูกจำคุกเนื่องจากให้ที่พักพิงกับเด็กชาวยิว เกลาดีโอจึงมีทัศนคติต่อต้านลัทธิฟาสซิสต์ ความสนใจในดนตรีเพิ่มพูนมากขึ้นเรื่อยๆเมื่อมีโอกาสได้รับชมการแสดงที่ลา สกาลา รวมถึงการได้ฝึกรับชมการฝึกซ้อมในมิลานของวาทยกรอย่างอาร์ตูโร ตอสกานีนี และวิลเฮ็ล์ม ฟวร์ทเว็งเลอร์ เกลาดีโอขณะมีอายุ 15 ปีมีโอกาสได้พบกับวาทยกรเลนนาร์ด เบิร์นสไตน์ และได้รับความเห็นว่า "เธอนี่เหมาะจะเป็นวาทยกร"
เกลาดีโอศึกษาวิชาเปียโน, องค์ประกอบดนตรี และวาทยการที่โรงเรียนการดนตรีแห่งมิลาน (Conservatorio di musica di Milano) และจบการศึกษาสาขาเปียโนในปีค.ศ. 1955 ปีต่อมาเขาเข้าศึกษาต่อในวิชาวาทยการที่วิทยาลัยการดนตรีแห่งเวียนนา (Vienna Academy of Music) ตามคำแนะนำของสุบิน เมห์ธา ผู้เป็นเพื่อน เขาและสุบินยังเข้าร่วมกับคณะนักร้องประสานเสียงเพื่อเฝ้าสังเกตบรูโน วัลเทอร์ และแฮร์แบร์ท ฟ็อน คารายัน ในช่วงการฝึกซ้อมกับวง
มินามาตะ
มินามาตะ () เป็นเมืองในจังหวัดคูมาโมโตะ ประเทศญี่ปุ่น ตั้งอยู่บนชายฝั่งด้านตะวันตกของเกาะคีวชู มินามาตะเริ่มก่อตั้งเป็นหมู่บ้านใน พ.ศ. 2432 ก่อนจะยกฐานะขึ้นเป็นตำบลใน พ.ศ. 2455 และขึ้นเป็นเมืองใน พ.ศ. 2492 จากการสำมะโนประชากรในเดือนตุลาคม พ.ศ. 2558 มินามาตะมีประชากร 25,411 คน
มินามาตะเป็นที่รู้จักจากโรคมินามาตะ ซึ่งเป็นโรคที่เกิดจากการได้รับพิษปรอทและจัดเป็นหนึ่งในสี่โรคสิ่งแวดล้อมใหญ่ของประเทศญี่ปุ่น โรคนี้ถูกค้นพบใน พ.ศ. 2499 โดยบริษัทผลิตเคมีภัณฑ์ได้ปล่อยน้ำเสียที่ปนเปื้อนสารปรอทลงในอ่าวมินามาตะทำให้ชาวบ้านได้รับอันตรายจากปรอท
ภายหลังจากการค้นพบโรคมินามาตะ มินามาตะได้พัฒนาการจัดการด้านสิ่งแวดล้อมเพื่อมุ่งหมายที่จะเป็นต้นแบบด้านสิ่งแวดล้อม โดยใน พ.ศ. 2542 มินามาตะได้ผ่านการประเมินมาตรฐาน ISO 14001 ด้านการจัดการสิ่งแวดล้อม และผ่านการประเมินให้เข้าร่วมโครงการเมืองสิ่งแวดล้อม (Eco Town Program) ใน พ.ศ. 2544
มินามาตะได้สถาปนาความสัมพันธ์เมืองพี่น้องกับเดวอนพอร์ต รัฐแทสเมเนีย ประเทศออสเตรเลีย
โรคกลัวการเข้าสังคม
โรคกลัวการเข้าสังคม () เป็นโรควิตกกังวลชนิดหนึ่ง ที่ผู้ป่วยมีอาการวิตกกังวลมากผิดปกติเมื่อต้องเผชิญหน้ากับสถานการณ์ที่ต้องเข้าสังคม เช่น พบปะผู้คนใหม่ ๆ หรือพูดคุยกับกลุ่มคนที่ไม่คุ้นเคย โรคนี้ส่งผลให้ผู้ป่วยเผชิญปัญหาในการเข้าสังคม มีปัญหาในการสื่อสารและบางรายอาจทำให้เก็บตัวและนำไปสู่โรคซึมเศร้าได้ ภายในจิตใจของผู้ป่วยมักไปเองคิดเสมอว่าคนอื่นรอบข้างกำลังคิดลบต่อตน เหยียดหยาม ดูถูก หรือเยาะเย้ยตน ทั้ง ๆ ที่ในความเป็นจริงไม่ได้มีปัญหาอะไรเกิดขึ้นก็ตาม
อาการทางกายภาพที่สังเกตได้คือเมื่อต้องเผชิญสถานการณ์ทางสังคม ผู้ป่วยจะมีเหงื่อออกมากผิดปกติ (hyperhidrosis), หน้าแดง (excessive blushing), ตัวสั่นเกร็ง (palpitation), หัวใจเต้นแรงและเร็ว (tremour), พูดติดอ่าง (stammering) และ วิงเวียนศีรษะ (nausea) ในบางรายที่อาการหนักมากอาจเกิดอาการตระหนก (panic attack) เมื่อสถานการณ์รุนแรงและรู้สึกไม่สบายตัวและใจอย่างหนัก ผู้ป่วยบางรายมักใช้แอลกอฮอล และ ยาจิตเวช เพื่อควบคุมอาการเมื่อต้องเผชิญสถานการณ์ทางสังคม
กัวกาโมเล
กัวกาโมเล () เป็นอาหารประเภทเครื่องจิ้ม ทา หรือยำจากเม็กซิโก ทำมาจากอาโวคาโดบด ปรุงรสด้วยน้ำเลมอน กระเทียม พริกไทยดำ ผักชี มะเขือเทศสด และส่วนประกอบอื่น ๆ แตกต่างกันไปตามสูตร เชื่อว่ามีรับประทานมาตั้งแต่สมัยแอซเท็ก นิยมรับประทานกับตอร์ติยาชิปและตาโก
ไฟรคอร์
ไฟรคอร์ (, "เหล่าทหารเสรี") เป็นทหารอาสาสมัครเยอรมันซึ่งมีอยู่ตั้งแต่ศตวรรษที่ 18 ถึงต้นศตวรรษที่ 20 ซึ่งต่อสู้รบได้อย่างมีประสิทธิภาพในฐานะทหารรับจ้างหรือกองกำลังส่วนตัวโดยไม่คำนึงถึงชาติของตนเอง ในประเทศที่พูดภาษาเยอรมัน ครั้งแรกเรียกว่า ไฟร์คอรพ์ ("กรมทหารเสรี", ) ถูกก่อตั้งในศตวรรษที่ 18 จากอาสาสมัครชาวพื้นเมือง ศัตรูที่แปรพักตร์ และพวกหนีทัพ บางครั้งก็มีหน่วยที่ทำหน้าที่เป็นทหารราบ และทหารม้า (หรือมากกว่านั้นคือ หน่วยทหารปืนใหญ่) บางครั้งก็เป็นจุดแข็งของกองร้อย บางครั้งในรูปแบบถึงหลายพันนายที่แข็งแกร่ง ก็ยังมีความหลากหลายรูปแบบหรือกองทหาร ฟ็อน ไคลสท์ ไฟร์คอรพ์ของปรัสเซียได้รวมถึงทหารราบ, จือเกอร์ (jäger), ดรากูนส (dragoons) และฮุสซาร์ส (hussars) ส่วนVolontaires de Saxe ของฝรั่งเศสจะประกอบไปด้วย Uhlan (ทหารม้าเบา) และดรากูนส
ในช่วงหลังสงครามโลกครั้งที่หนึ่งและในช่วงการปฏิวัติเยอรมัน ค.ศ. 1918-1919 ไฟร์คอรพ์ส่วนใหญ่ประกอบด้วยทหารผ่านศึกในสงครามโลกครั้งที่หนึ่งได้ถูกยกขึ้นเป็นกองกำลังกึ่งทหารอาสาสมัครปีก-ขวา เห็นได้อย่างชัดเจนว่าจะต่อสู้ในนามของรัฐบาล ต่อต้านพวกเยอรมันนิยมคอมมิวนิสต์ที่ได้รับการหนุนหลังจากโซเวียตที่ได้พยายามจะโค่นล้มสาธารณรัฐไวมาร์ อย่างไรก็ตาม, พวกไฟร์คอรพ์ส่วนใหญ่ล้วนเกลียดชังสาธารณรัฐและมีส่วนร่วมในการลอบสังหารผู้ให้การสนับสนุน รางวัลของพวกไฟร์คอรพ์ทั้งหมดก็มียังคงมีอยู่
ไทยลีก 4 ฤดูกาล 2562 – โซนภาคใต้
ไทยลีก 4 ฤดูกาล 2562 โซนภาคใต้ () หรือเป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสินนั้น เป็นการแข่งขันไทยลีก 4 ฤดูกาลที่สามนับแต่ก่อตั้งลีกเมื่อ พ.ศ. 2560 มีทั้งหมด 7 สโมสรเข้าร่วมแข่งขันในฤดูกาลนี้ โดยไม่มีทีมสำรองของสโมสรในไทยลีกและไทยลีก 2
สโมสรที่ชนะเลิศจากฤดูกาลที่แล้วได้แก่คาเด็นซ่า สตูล ยูไนเต็ด แต่ไม่สามารถผ่านรอบแชมเปียนส์ลีกสู่ไทยลีก 3 ได้ จึงยังคงแข่งขันต่อไปในไทยลีก 4 และมีสโมสรที่เลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561 สองทีมได้แก่เมืองคอน ดับบลิวยูและยาลอ ซิตี้ ซึ่งเลื่อนชั้นขึ้นมาแทนที่ชุมพรที่ตกชั้นสู่อเมเจอร์ลีก
ฤดูกาล 2561 มี 8 สโมสรเข้าแข่งขันในโซนภาคใต้ ได้แก่
เจาะพยู
เจาะพยู () เป็นเมืองใหญ่เมืองหนึ่งในรัฐยะไข่ ทางภาคตะวันตกของประเทศพม่า ตั้งอยู่ตรงมุมตะวันตกเฉียงเหนือของเกาะรามรีในอ่าวคัมเบอร์เมอร์ ห่างจากย่างกุ้งไปทางทิศตะวันตกเฉียงเหนือประมาณ 400 กิโลเมตร (250 ไมล์) ตัวเมืองตั้งอยู่บริเวณที่กำบังคลื่นลมตามธรรมชาติซึ่งเชื่อมโยงการค้าข้าวระหว่างโกลกาตากับย่างกุ้ง
เจาะพยูเป็นเมืองหลักของจังหวัดเจาะพยูและอำเภอเจาะพยู จำนวนประชากรโดยประมาณใน พ.ศ. 2526 คือ 19,456 คน เมื่อถีง พ.ศ. 2557 เพิ่มเป็น 44,500 คน
แฮร์รี วิงส์
แฮร์รี บิลลี วิงส์ (; 2 กุมภาพันธ์ 2539) นักฟุตบอลอาชีพชาวอังกฤษเล่นในตำแหน่ง กองกลาง ให้กับสโมสรฟุตบอลในพรีเมียร์ลีกอังกฤษ สโมสรฟุตบอลทอตนัมฮอตสเปอร์ และ ฟุตบอลทีมชาติอังกฤษ
แฮร์รี วิงส์ เป็นลูกชายของ เอนิตาและแกรี วิงส์ มีเชื้อสายสเปนจากฝั่งแม่ เขาเกิดและเติบโตใน และเข้าศึกษาที่ วิงส์เป็นแฟนบอลของทอตนัมฮอตสเปอร์ เขาไปชมเกมนัดแรกใน ไวต์ฮาร์ตเลน เมื่ออายุ 6 ปีและเข้าร่วมอะคาเดมีของทอตนัมเมื่ออายุ 8 ปี
เกียรติกร พากเพียรศิลป์
นาย เกียรติกร พากเพียรศิลป์ เกิดวันที่ 13 พฤศจิกายน พ.ศ. 2506 เป็นสมาชิกพรรคเพื่อไทย อดีตสมาชิกสภาผู้แทนราษฎรพรรคประชาธิปัตย์ จังหวัดปราจีนบุรี เขต 1 ระหว่างวันที่ 26 มกราคม พ.ศ. 2551 ถึง 7 พฤศจิกายน พ.ศ. 2552 อดีตรองนายกองค์การบริหารส่วนจังหวัดปราจีนบุรี สมาชิกสภาองค์การบริหารส่วนจังหวัดปราจีนบุรี 2 สมัย และอดีตสมาชิกพรรคมัชฌิมาธิปไตย
นายเกียรติกรเป็นคณะกรรมการประสานงานพรรคร่วมรัฐบาล (วิปรัฐบาล) เคยร่วมลงชื่อแก้ไขรัฐธรรมนูญแห่งราชอาณาจักรไทย พุทธศักราช 2550 พร้อมกับ ส.ส.พรรคพลังประชาชน ทำให้ประชาชนชาวจังหวัดปราจีนบุรีแสดงความไม่พอใจ รวมตัวประท้วงคัดค้านการแก้ไขรัฐธรรมนูญ พร้อมนำพวงหรีดไว้อาลัยแก่นายเกียรติกร
ในวันที่ 21 มีนาคม พ.ศ. 2552 เขาได้ลงคะแนนไม่ไว้วางใจ นาย กษิต ภิรมย์ รัฐมนตรีว่าการกระทรวงการต่างประเทศในขณะนั้น
ในวันที่ 10 เมษายน พ.ศ. 2552 เขาได้ขึ้นเวทีแนวร่วมประชาธิปไตยต่อต้านเผด็จการแห่งชาติ ที่บริเวณหน้าทำเนียบรัฐบาล และกล่าวเรียกร้องให้ นายอภิสิทธิ์ เวชชาชีวะ ยุบสภา
ในวันที่ 4 ธันวาคม พ.ศ. 2552 เขาสมัครเป็นสมาชิกพรรคเพื่อไทย
ภายหลังการรัฐประหารในประเทศไทยปี พ.ศ. 2557 นายบุญเกื้อ พากเพียรศิลป์ นายกเทศมนตรีเมืองปราจีนบุรี พี่ชายของเขาถูกคำสั่งคณะรักษาความสงบแห่งชาติสั่งพักงาน และเขาได้ย้ายไปอยู่พรรคเพื่อไทยและ พรรคเพื่อไทยได้เปิดตัวเป็นผู้สมัครจังหวัดปราจีนบุรี
อาร์ตูโร ตอสกานีนี
อาร์ตูโร ตอสกานีนี () เป็นวาทยกรชาวอิตาลี ถือเป็นหนึ่งในวาทยกรผู้ยิ่งใหญ่ที่สุดแห่งช่วงปลายคริสต์ศตวรรษที่ 19 ถึงศตวรรษที่ 20 วาทยการของเขามีความทรงพลังและเรียกได้ว่าเป็นวาทยการในอุดมคติ เขามีโสตประสาทที่สามารถแยกแยะรายละเอียดและความดังของดนตรีได้อย่างน่าทึ่ง เขาสามารถบอกได้ทันทีว่าเสียงไหนคือโน๊ตหรือคอร์ดอะไร รวมทั้งมีความจำทางทัศนภาพ (eidetic memory) ที่ดีมาก เขามีโอกาสเป็นผู้อำนวยการเพลงที่โรงอุปรากรลา สกาลาในนครมิลานหลายต่อหลายครั้ง รวมถึงที่เมโทรโพลิแทนโอเปราในนครนิวยอร์ก และที่วงนิวยอร์กฟิลฮาร์มอนิก ในช่วงปัจฉิมวัยเขายังได้รับแต่งตั้งเป็นวาทยกรเอกประจำวงเอ็นบีซีซิมโฟนีออร์เคสตราในนิวยอร์ก
ตอสกานีนีเกิดที่เมืองปาร์มาในราชอาณาจักรอิตาลี เขาได้รับทุนการศึกษาในโรงเรียนการดนตรีท้องถิ่น และได้เรียนเชลโลเป็นเครื่องดนตรีแรก เขาได้มีโอกาสร่วมในการทัวร์คอนเสิร์ตไปยังสหรัฐขณะมีอายุ 19 ปี อย่างไรก็ตาม เกิดเหตุฉุกละหุกขึ้นจนเขาต้องจับพลัดจับผลูขึ้นเป็นวาทยกรโดยกะทันหันในไม่กี่นาทีสุดท้ายก่อนการแสดงโดยที่ไม่มีประสบการณ์เลย ถึงกระนั้น ตลอดระยะเวลาสองชั่วโมงครึ่งของการแสดง ตอสกานีนีทำวาทยการโดยอาศัยเอาจากความจำทั้งสิ้น และผลลัพท์ในคืนนั้นก็ยอดเยี่ยมจนเหล่าผู้ชมต่างประหลาดใจกับวาทยกรเยาวัยผู้นี้ ตอสกานีนีจึงเริ่มเป็นวาทยกรตั้งแต่นั้นเป็นต้นมา
อุทยานแห่งชาติแม่วาง
อุทยานแห่งชาติแม่วาง เป็นอุทยานแห่งชาติในประเทศไทย ลำดับที่ 112 ได้รับการการประกาศจัดตั้งเป็นอุทยานแห่งชาติเมื่อวันที่ 20 พฤศจิกายน พ.ศ. 2552 ครอบคลุมพื้นที่ป่าจอมทอง ป่าแม่ขาน และป่าแม่วาง อยู่ในเขตท้องที่ตำบลสันติสุข ตำบลยางคราม ตำบลดอยหล่อ อำเภอดอยหล่อ ตำบลบ้านหลวง ตำบลข่วงเปา อำเภอจอมทอง และตำบลทุ่งปี้ อำเภอแม่วาง จังหวัดเชียงใหม่ มีเนื้อที่ 74,766 ไร่ หรือ 119.6256 ตารางกิโลเมตร
ภูมิประเทศ เป็นเทือกเขาสลับซับซ้อนของทิวเขาถนนธงชัย ที่ทอดตัวตามแนวเหนือ-ใต้ มีความสูงจากระดับน้ำทะเลปานกลางตั้งแต่ 400-1,909 เมตร อุทยานแห่งชาติแม่วางเป็นต้นกำเนิดของแม่น้ำ 3 สายคือ น้ำแม่แจ่ม น้ำแม่วาง น้ำแม่ตื่น ซึ่งไหลลงสู่แม่น้ำปิง
สัตว์ป่าที่พบ ได้แก่ เก้ง หมูป่า เสือปลา ลิงวอก ชะนีมือขาว ชะมดเช็ด หมาไม้ เม่นหางพวง ลิ่นชวา กระต่ายป่า กระรอกท้องแดง ค้างคาวดอย เหยี่ยวรุ้ง นกกระทาทุ่ง ไก่ป่า ไก่ฟ้าหางลายขวาง นกคุ่มอกลาย นกเขาเขียว นกบั้งรอกใหญ่ นกเค้าโมง นกแอ่นตาล นกขุนแผนหัวแดง นกแก๊ก นกโพระดก นกหัวขวานด่างแคระ นกปรอดทอง นกแซงแซวหางปลา นกกินปลีหางยาวคอสีฟ้า เต่าปูลู เต่าเหลือง กิ้งก่าบินปีกแดง แย้ ตะกวด งูเหลือม งูสามเหลี่ยม งูจงอาง อึ่งลาย กบห้วย ปาดบ้าน และคางคกบ้าน เป็นต้น
สภาพป่าในพื้นที่อุทยานแห่งชาติจำแนกได้เป็น 4 ชนิดคือ ป่าเบญจพรรณ พบในพื้นที่ที่มีระดับความสูงระหว่าง 400-1,000 เมตรจากระดับน้ำทะเลปานกลาง ป่าเต็งรัง พบที่ระดับความสูง 400-900 เมตรจากระดับน้ำทะเล ป่าสนเขา พบในพื้นที่ที่มีระดับความสูงระหว่าง 900-1,500 เมตรจากระดับน้ำทะเล และป่าดิบเขา พบโดยทั่วไปในพื้นที่ที่มีความสูงตั้งแต่ 1,000 เมตรขึ้นไป
โรคเก็บสะสมของ
โรคเก็บสะสมของ () เป็นรูปแบบทางพฤติกรรมที่มีการะเก็บสะสมของมากเกินปกติ และไม่สามารถหรือไม่ประสงค์จะทิ้งหรือทำลายข้าวของจำนวนมากที่กระจัดกระจายอยู่ตามพื้นห้อง การบังคับให้ต้องทิ้งสิ่งของอาจทำให้ผู้ป่วยเกิดความเครียด หรือ อาการซึมเศร้าได้
อาการต่าง ๆ นั้นมักเกี่ยวข้องกับความผิดปกติทางจิต, ปัญหาทางเศรษฐกิจของบุคคลหรือความทรงจำฝังใจกับวัตถุที่มีมากเกินปกติ ในบางกรณีที่มีความผิดปกติอย่างมีนัยสำคัญทางคลินิก ผู้ป่วยมักมีปัญหาในการใช้ชีวิตประจำวันโดยเฉพาะการจำกัดพื้นที่ในที่อยู่อาศัย ทำให้ไม่สามารถทำกิจกรรมต่าง ๆ ได้ตามปกติ เพราะข้าวของที่ไม่คิดจะทิ้งนั้นกองระเกะระกะเต็มพื้นไปทั้ว ผลที่ตามมาคือความสกปรก, โอกาสที่อาจเกิดอัคคีภัย, การสะดุดล้มข้าวของ ซึ่งล้วนเป็นอันตรายในเชิงสุขภาพทั้งสิ้น ผู้ป่วยมักรู้ดีว่าตนเองมีพฤติกรรมที่ผิดปกติ แต่ความรู้สึกที่ฝังกับวัตถุ (emotional attachment to the hoarded objects) มีมากเกินพอดี จนทำให้ยากที่จะทิ้งข้าวของหลายอย่าง
โรคนี้ยังถือเป็นโรคที่นักวิจัยพึ่งเริ่มศึกษากันได้ไม่นาน และพึ่งถูกบัญญัติเป็นโรคความผิดปกติทางจิตในคู่มือ DSM ฉบับที่ 5 ในปี พ.ศ. 2554
คาร์ล ลีพคเน็ชท์
คาร์ล เพาล์ ออกุส ฟรีดริช ลีพคเน็ชท์ (; 13 สิงหาคม ค.ศ. 1871 – 15 มกราคม ค.ศ. 1919) เป็นนักสังคมนิยมชาวเยอรมันและเป็นผู้ร่วมก่อตั้งกับโรซา ลุคเซิมบวร์คของสันนิบาติสปาตาคิสท์และพรรคคอมมิวนิสต์เยอรมนี เขาได้เป็นที่รู้จักกันเป็นอย่างดีในการคัดค้านของเขาในสงครามโลกครั้งที่หนึ่งในรัฐสภาไรชส์ทาค และบทบาทของเขาในการก่อการกำเริบสปาตาคิสท์ ในปี ค.ศ. 1919 การก่อการกำเริบครั้งนี้ได้ถูกกวาดล้างอย่างราบคาบโดยรัฐบาลจากพรรคประชาธิปไตยสังคมและกองกำลังไฟร์คอรพ์ (หน่วยกองกำลังกึ่งทหารที่ถูกก่อตั้งโดยทหารผ่านศึกในสงครามโลกครั้งที่หนึ่ง) ลีพคเน็ชท์และลุคเซิมบวร์คถูกประหารชีวิต
ภายหลังการตายของพวกเขา ลีพคเน็ชท์และลุคเซิมบวร์คได้กลายเป็นมรณสักขีพยานจากนักสังคมนิยม ตามที่สำนักงานสหพันธรัฐเพื่อการคุ้มครองรัฐธรรมนูญ การรำลึกถึงลีพคเน็ชท์และลุคเซิมบวร์คยังคงมีบทบาทที่สำคัญในหมู่ชาวเยอรมันที่นิยมฝ่ายซ้ายสุดโต่ง
หมูในนอร์ทวูดส์
หมูในนอร์ทวูดส์  (ฉายเมื่อวันที่ 19 มิถุนายน ค.ศ. 1936) ซึ่งเป็นภาพยนตร์การตูนสั้น ความยาว 7 นาที 22 วินาที ของวอร์เนอร์บราเธอส์ ลูนี่ตูนส์ กำกับโดย แฟรงก์ ทาซลิน
อุดม ทรงแสง
อุดม ทรงแสง (20 มิถุนายน 2478 - 24 ธันวาคม 2561) หรือรู้จักกันในนาม พ่อดม ชวนชื่น และ อุดม ชวนชื่น เป็นนักแสดงตลก ลิเก นักดนตรี และนักแต่งเพลงชาวไทย รวมถึงเป็นผู้ก่อตั้งและอดีตหัวหน้าคณะตลกคณะชวนชื่น
อุดม ทรงแสง เกิดเมื่อวันที่ 20 มิถุนายน พ.ศ. 2478 ที่จังหวัดสมุทรสงคราม แล้วต่อมาอาศัยที่อำเภอบ้านโป่ง จังหวัดราชบุรี เป็นบุตรคนที่ 4 ในบรรดาพี่น้อง 6 คน ในครอบครัวที่ประกอบอาชีพเป็นนักแสดงลิเก เริ่มเล่นลิเกตั้งแต่อายุ 13 ปี และได้เริ่มเป็นพระเอกลิเกในคณะศิลป์ส่งเสริม มีการบรรเลงและร้องเพลงขับกล่อมผู้ชมลิเกก่อนการแสดงนับเป็นคณะลิเกคณะแรกของเมืองไทยจนเป็นต้นแบบให้กับคณะลิเกในยุคปัจจุบัน ในระหว่างที่เป็นนักแสดงลิเกด้วยความที่ชื่นชอบเรื่องดนตรีจึงสามารถเล่นเครื่องดนตรีที่ใช้ในการแสดงลิเกได้ทุกชิ้น และมีความสนใจในแซกโซโฟน จึงได้ซื้อมาฝึกเล่นด้วยตนเอง
ต่อมา พ่อดมได้ตัดสินใจทิ้งคณะลิเกและหนีเข้ากรุงเทพพร้อมกับแซกโซโฟนคู่ใจเพราะได้ยินคำพูดจากผู้ชมลิเกที่เป็นผู้หญิงคนหนึ่งว่าพ่อดมแก่เกินไปที่จะเป็นพระเอก จากนั้นได้เข้าร่วมวงดนตรีลูกทุ่งของเพลิน พรหมแดน นักร้องลูกทุ่งชื่อดังในยุคนั้นในตำแหน่งเครื่องเป่าพร้อมกับให้ลูกชายคนที่ 2 นพดล ทรงแสง (จิ้ม) เข้าร่วมวงอีกคนในตำแหน่งมือกลอง ในระหว่างนั้นพ่อดมและจิ้มได้เริ่มหันมาแสดงตลกแทนตลกในคณะที่หยุดพักกระทั่ง เพลิน พรหมแดน ยุบวงดนตรีพ่อดมจึงตัดสินใจก่อตั้งคณะตลกคณะชวนชมขึ้น
ใน พ.ศ. 2525 ขณะอายุได้ 47 ปีพ่อดมได้ก่อตั้งคณะตลกคณะชวนชมขึ้นในรูปแบบตลกครอบครัวแต่ไม่ได้รับความนิยมมากนักจึงได้เปลี่ยนชื่อเป็นชวนชื่น ทำให้เริ่มมีชื่อเสียงขึ้นมาโดยมีทั้งรับงานแสดงตลกตามที่ต่างๆ รวมไปถึงก่อตั้งบริษัทรับจัดงานแสดง โชว์ และผลิตรายการโทรทัศน์ออกมามากมายอีกด้วย เวลาต่อมาด้วยอายุที่มากขึ้นพ่อดมจึงตัดสินใจยกคณะให้ จิ้ม ชวนชื่น เป็นผู้ดูแลแทนแต่พ่อดมก็ยังร่วมแสดงตลกกับชาวคณะอยู่เสมอกระทั่งจิ้มได้ตัดสินใจยุบคณะชวนชื่นในที่สุด
นอกจากนี้ พ่อดมยังได้ประพันธ์เพลงไว้หลายบทเพลง และบทเพลงที่สร้างชื่อเสียงให้กับพ่อดมมากที่สุดคือเพลง "พิษรักพิษณุโลก" เดิมพ่อดมตั้งใจแต่งเอาไว้ให้จิ้มไว้ตอนอายุ 14 ปี ภายหลังได้ถูกนำไปประกอบภาพยนตร์เรื่อง "คนปีมะ" ขับร้องโดย สีหนุ่ม เชิญยิ้ม เป็นผู้ขับร้องเป็นคนแรก ต่อมา สันติ ดวงสว่าง และ หนู มิเตอร์ ได้นำเพลงนี้ไปขับร้องใหม่
เดือนมิถุนายน พ.ศ. 2561 พ่อดมได้ตรวจพบว่าตัวเองเป็นโรคมะเร็งตับในระยะที่ 3 กระทั่งพ่อดมได้เสียชีวิตลงที่โรงพยาบาลพระนั่งเกล้าเมื่อวันจันทร์ที่ 24 ธันวาคม พ.ศ. 2561 ด้วยวัย 83 ปี 7 เดือน 4 วัน
พ่อดม ชวนชื่น มีภรรยา 4 คนและลูกทั้งสิ้น 15 คนในบรรดาลูกทั้ง 15 คนมีที่เป็นนักแสดงที่มีชื่อเสียงได้แก่ นพดล ทรงแสง (จิ้ม ชวนชื่น), แสงดาว ทรงแสง (จอย ชวนชื่น), รณกร ทรงแสง (หลุยส์ เชิญยิ้ม) และ ผดุง ทรงแสง (แจ๊ส ชวนชื่น) รวมถึง อาคม ปรีดากุล (ค่อม ชวนชื่น) และ แป๋ว บ้านโป่ง ที่มีศักดิ์เป็นหลาน
นอกจากนี้พ่อดมยังมีศักดิ์เป็นพ่อตาของเทพ โพธิ์งาม นักแสดงตลกชื่อดังอีกด้วยเพราะลูกสาวคนหนึ่งของพ่อดมคือ ภัสราวรรณ ทรงพีระพัฒน์ (จุ๋ม) ได้มาแต่งงานกับเทพ โพธิ์งามและชื่อของพ่อดมยังได้ถูกนำไปใช้เป็นชื่อร้านอาหารทะเลของ หลุยส์ เชิญยิ้ม ในชื่อ อุดมซีฟู้ด (อุดม SEAFOOD)
พ่อดม ชวนชื่น เคยปฏิเสธรับรางวัลเป็นศิลปินแห่งชาติ เนื่องด้วยกลัวเสื่อมเสียเพราะชอบเที่ยวอาบอบนวด
มิลิ
Mili เป็นวงดนตรีคลาสสิกสัญชาติญี่ปุ่น ก่อตั้งเมื่อเดือนสิงหาคม ในปี พ.ศ. 2555 สมาชิกในวงประกอบด้วย momocashew, Yamato Kasai, Yukihito Mitomo, Shoto Yoshida, Ame Yamaguchi, และ Ao Fujimori Mili เป็นวงดนตรีคลาสสิกอิเล็กทรอนิกส์ คลาสสิกร่วมสมัย และโพสต์คลาสสิก Mili ไม่จำกัดเฉพาะเพลงในภาษาญี่ปุ่นอย่างเดียว แต่ยังรวมถึงภาษาอังกฤษและภาษาจีนอีกด้วย นอกจากการปล่อยเพลงเป็นของตัวเองแล้ว Mili ยังมีส่วนร่วมในดนตรี เนื้อเพลง เพลงในสื่อต่างๆ เช่นเกมจังหวะไซตัส และ วีดีโอโฆษณา และสำหรับศิลปินคนอื่นๆ Mili อยู่ภายใต้ Saihate Records
Mili ประกอบด้วยสมาชิก 6 คนต่อไปนี้
การก่อการกำเริบสปาตาคิสท์
การก่อการกำเริบสปาตาคิสท์ ยังเป็นที่รู้จักกันคือ การก่อการกำเริบเดือนมกราคม เป็นการนัดหยุดงานทั่วไป (และการต่อสู้รบด้วยอาวุธปืนประกอบไปด้วย) ในประเทศเยอรมนี ตั้งแต่วันที่ 5 ถึง 12 มกราคม ค.ศ. 1919 เยอรมนีได้อยู่ในช่วงกลางของการปฏิวัติหลังสงคราม และสองเส้นทางที่ได้รับรู้ในความก้าวหน้าคือ ประชาธิปไตยสังคมหรือรัฐสภาสาธารณรัฐเช่นเดียวกับหนึ่งเส้นทางที่ถูกสร้างขึ้นโดยบอลเชวิคในรัสเซีย การก่อการกำเริบครั้งนี้เป็นการต่อสู้แย่งชิงอำนาจระหว่างพรรคประชาธิปไตยสังคมแห่งเยอรมนี(SPD) ภายใต้การนำโดยฟรีดริช เอเบิร์ท และกลุ่มคอมมิวนิสต์หัวรุนแรงของพรรคคอมมิวนิสต์เยอรมนีภายใต้การนำโดยคาร์ล ลีพคเน็ชท์และโรซา ลุคเซิมบวร์ค ที่ได้ก่อตั้งเมื่อก่อนหน้านี้และนำสันนิบาติสปาตาคิสท์(Spartakusbund) การต่อสู้แย่งชิงอำนาจครั้งนี้เป็นผลมาจากการสละราชบังลังก์ของจักรพรรดิวิลเฮ็ล์มที่ 2 แห่งเยอรมนี และการลาออกของนายกรัฐมนตรี มัคซีมีลีอานแห่งบาเดิน ซึ่งได้มอบอำนาจไปยังเอเบิร์ท ในฐานะที่เป็นผู้นำของพรรคที่ใหญ่ที่สุดในรัฐสภาเยอรมัน การก่อการกำเริบที่คล้ายกันได้เกิดขึ้นและถูกปราบปรามในเบรเมิน, รูร์, ไรน์ลันท์, ซัคเซิน, ฮัมบวร์ค, ทือริงเงิน และบาวาเรีย และอีกครั้งของการสู้รบบนถนนที่รุนแรงกว่าที่เกิดขึ้นในกรุงเบอร์ลินในเดือนมีนาคม ซึ่งนำไปสู่ความท้อแท้อย่างกว้างขวางด้วยรัฐบาลไวมาร์
แสนหวี
แสนหวี (; ) เป็นเมืองหนึ่งทางตอนเหนือของรัฐชาน ประเทศพม่า ตั้งอยู่ใกล้กับฝั่งเหนือของแม่น้ำตู้ ห่างจากเมืองล่าเสี้ยวไปทางทิศเหนือ 28 ไมล์ ที่ความสูง 2,100 ฟุตเหนือระดับน้ำทะเล ปัจจุบันเป็นศูนย์กลางของอำเภอแสนหวีในจังหวัดล่าเสี้ยว